b'\n_START_ARTICLE_\nZirkoni\n_START_PARAGRAPH_\nZirkoni (ZrSiO\xe2\x82\x84 zirkoniumsilikaatti) on silikaattimineraali, jota k\xc3\xa4ytet\xc3\xa4\xc3\xa4n my\xc3\xb6s koru- ja jalokiven\xc3\xa4.\n_START_SECTION_\nV\xc3\xa4rimuunnokset\n_START_PARAGRAPH_\nLuonnossa harmaan- ja punaruskeat zirkonit ovat yleisimpi\xc3\xa4, niit\xc3\xa4 tavataankin l\xc3\xa4hes kaikkialla maailmassa. V\xc3\xa4rimuunnoksia l\xc3\xb6ytyy kuitenkin kaikissa sateenkaaren v\xc3\xa4reiss\xc3\xa4, jotka ovat varsinkin jalokiviluokkaisina (l\xc3\xa4pin\xc3\xa4kyvin\xc3\xa4) suhteellisen harvinaisia, hyvin kalliita ja suosittuja jalo- ja korukivin\xc3\xa4._NEWLINE_Kaikkein harvinaisimmat ja kalleimmat zirkonit ovat v\xc3\xa4ritt\xc3\xb6mi\xc3\xa4, n\xc3\xa4ist\xc3\xa4 hiotaankin usein viistehiontaisia jalokivi\xc3\xa4 ja ne ovat suosittuja timantti-imitaatioita. Zirkonin dispersio on hyvin korkea, vain v\xc3\xa4h\xc3\xa4n timantin dispersiota pienempi ja n\xc3\xa4in ollen sen v\xc3\xa4riloisto on l\xc3\xa4hes yht\xc3\xa4 kaunis kuin timantilla. V\xc3\xa4ritt\xc3\xb6m\xc3\xa4t zirkonit my\xc3\xb6s hiotaan l\xc3\xa4hes poikkeuksetta briljanttihiontaisiksi, kuten timantit. V\xc3\xa4rillisiin zirkoneihin k\xc3\xa4ytet\xc3\xa4\xc3\xa4n my\xc3\xb6s porrashiontaa._NEWLINE_Vihre\xc3\xa4t zirkonit ovat varsinaisessa jalokivikaupassa hyvin harvinaisia, mutta suosittuja ker\xc3\xa4ilij\xc3\xb6iden keskuudessa jo pelk\xc3\xa4st\xc3\xa4\xc3\xa4n hiomattomana raakakiven\xc3\xa4._NEWLINE_Keltaisista zirkoneista k\xc3\xa4ytet\xc3\xa4\xc3\xa4n my\xc3\xb6s nimityst\xc3\xa4 hyasintti.\n_START_SECTION_\nV\xc3\xa4rin m\xc3\xa4\xc3\xa4r\xc3\xa4ytyminen\n_START_PARAGRAPH_\nZirkonin v\xc3\xa4rin m\xc3\xa4\xc3\xa4r\xc3\xa4\xc3\xa4v\xc3\xa4t sen sis\xc3\xa4lt\xc3\xa4m\xc3\xa4t ep\xc3\xa4puhtaudet. Zirkonit sis\xc3\xa4lt\xc3\xa4v\xc3\xa4t esimerkiksi radioaktiivisia uraania ja toriumia, jotka vaikuttavat sen fysikaalisiin ominaisuuksiin. Vihre\xc3\xa4t zirkonit ovat altistuneet niin voimakkaalle sis\xc3\xa4iselle radioaktiiviselle s\xc3\xa4teilylle, ett\xc3\xa4 niiden atomirakenne on muuttunut l\xc3\xa4hes amorfiseksi. Zirkonien s\xc3\xa4teily on kuitenkin niin pient\xc3\xa4, ett\xc3\xa4 se on havaittavissa vain eritt\xc3\xa4in tarkoilla mittauksilla, eik\xc3\xa4 siit\xc3\xa4 ole vaaraa eli\xc3\xb6ille. Zirkoneissa on usein my\xc3\xb6s hafniumia sek\xc3\xa4 pieni\xc3\xa4 m\xc3\xa4\xc3\xa4ri\xc3\xa4 lantanideja, fosforia ja vett\xc3\xa4._NEWLINE_Zirkonin v\xc3\xa4ri\xc3\xa4 voidaan muuttaa my\xc3\xb6s keinotekoisesti s\xc3\xa4teilytt\xc3\xa4m\xc3\xa4ll\xc3\xa4 sit\xc3\xa4 gammas\xc3\xa4teill\xc3\xa4 (ydins\xc3\xa4teily).\n_START_SECTION_\nEsiintym\xc3\xa4t Suomessa\n_START_PARAGRAPH_\nZirkonia esiintyy l\xc3\xa4hes kaikkialla maailmassa, esimerkiksi Suomessa voi l\xc3\xb6yt\xc3\xa4\xc3\xa4 (ks. kuva) eritt\xc3\xa4in pieni\xc3\xa4 ep\xc3\xa4jaloja zirkoneita satunnaisesti vaikka tavallisesta graniitista tai migmatiitista, jotka ovat tyypillisi\xc3\xa4 metamorfinen- ja magmakivi\xc3\xa4. Mutta enemm\xc3\xa4n ja suurempia kiteit\xc3\xa4 esiintyy esimerkiksi pegmatiiteissa. Zirkoni on kuitenkin metamorfisten kivilajien ja joidenkin sedimenttikivien yleinen mineraali. Suomen mineraalien hakemiston (A. Laitakari, 1967) mukaan mainittavia esiintymi\xc3\xa4 on Suomessa lueteltu yhteens\xc3\xa4 68 kunnan alueelta. M\xc3\xa4\xc3\xa4r\xc3\xa4 on kuitenkin saattanut vuosien varrella kasvaa, ja toisinaan pieni\xc3\xa4 zirkonikiteit\xc3\xa4 voi l\xc3\xb6yty\xc3\xa4 jopa aivan tavallisesta hiekoitussepelist\xc3\xa4. N\xc3\xa4m\xc3\xa4 ovat kuitenkin harvinaisia yksitt\xc3\xa4istapauksia.\n_START_SECTION_\nEsiintym\xc3\xa4t ulkomailla\n_START_PARAGRAPH_\nMerkitt\xc3\xa4vi\xc3\xa4 esiintymi\xc3\xa4 on Kamputseassa, Burmassa, Thaimaassa, Ceylonilla, Australiassa, Brasiliassa, Madagaskarilla, Tansaniassa, Vietnamissa ja Ranskassa.\n_START_SECTION_\nSynteettiset zirkonit\n_START_PARAGRAPH_\nLuonnon zirkonia ei pid\xc3\xa4 sekoittaa zirkoniaan (ZrO\xe2\x82\x82), joka on timanttia hyvin j\xc3\xa4ljittelev\xc3\xa4, halvoissa koruissa k\xc3\xa4ytetty synteettinen jalokivi. Siit\xc3\xa4 ja useimmista muista samann\xc3\xa4k\xc3\xb6isist\xc3\xa4 luonnon jalokivist\xc3\xa4 zirkoni eroaa korkean kahtaistaittonsa perusteella.\n_START_SECTION_\nI\xc3\xa4n m\xc3\xa4\xc3\xa4ritt\xc3\xa4minen\n_START_PARAGRAPH_\nZirkonikiteiden, kuten muidenkin kivien ja mineraalien ik\xc3\xa4\xc3\xa4 m\xc3\xa4\xc3\xa4ritett\xc3\xa4ess\xc3\xa4 k\xc3\xa4ytet\xc3\xa4\xc3\xa4n hyv\xc3\xa4ksi kiven radioaktiivisuutta. Maailman vanhimmat, 3800 miljoonaa vuotta vanhat zirkonit on l\xc3\xb6ydetty Gr\xc3\xb6nlannista.'